Održana 8. sjednica Općinskog vijeća Vitez

U Vitezu je danas održana redovita sjednica Općinskog vijeća na kojoj su vijećnici raspravljali o nizu tačaka važnih za funkcionisanje lokalne zajednice.

Na sjednici su razmatrane informacije o radu JKP „Vitkom“ d.o.o. i PD „Vlašić“ d.o.o. za 2024. godinu, a prihvaćeni su i prijedlozi odluka o kućnom redu u stambenim i stambeno-poslovnim zgradama na području općine Vitez; o općinskim administrativnim taksama općine Vitez; o komunalnom redu; o privremenom korištenju javnih površina na području općine Vitez te o davanju saglasnosti na Pravilnik o izmjenama i dopunama Pravilnika o unutarnjem ustrojstvu i sistematizaciji radnih mjesta JU Gradske biblioteke.

Također, prihvaćena je inicijativa Udruge "Osmica" te je upućena nadležnim općinskim tijelima i komisiji Općinskog vijeća u daljnji radi i postupanje. Kada je u pitanju inicijativa Udruženja građana žrtava rata "92-95 16. April" ona nije dobila potreban broj glasova i nije usvojena.

Na sjednici su Rješenjem razriješena i privremeno imenovana dva člana Upravnog vijeća JU Radio Vitez, a imenovani su Igor Bošnjak i Srećko Petrović.

Također su prezentirane informacije o provedenom natječaju za dodjelu studentskih stipendija, stanju iz oblasti boračko-invalidske skrbi, radu nevladinog sektora i provedbi LOD metodologije za sufinansiranje projekata udruga. U okviru sjednice razmatrana je i informacija o sportu te poslovanju privrednih subjekata na području općine Vitez u 2024. godini.